齋靠日常觀察已經可知，人有能力將一幅2d嘅圖像睇做一笪3d空間。例如有個正常健康嘅大人望住幅相，佢會有能力正確講出「相入面咁多件物件，當中鏡頭近物件a多過近物件b」噉嘅資訊－原則上，好似相噉嘅2d圖像理應係冇咩「呢一忽離睇嗰個人對眼近啲」噉嘅，但望住幅相嘅人嘅視覺系統將幅2d圖像睇做一笪3d空間，做到對圖像入面嘅物件「離鏡頭幾遠」作出判斷。